**Poziv za sudjelovanje u projektu mobilnosti učenika**

Mobilnosti za strukovne i digitalne vještine u EU (MOVODISKEU)

U suradnji s partnerskim ustanovama Euromind Projects S.L.U., HTL Wolfsberg iz Austrije, IES Politecnico Las Palmas iz Španjolske i ITIS G. Armellini iz Italije, u tijeku je provedba projekta „Mobilnosti za strukovne i digitalne vještine u EU“ (akronim: MOVODISKEU) u sklopu kojega će učenici Srednje škole fra Andrije Kačića Miošića, Ploče, obavljati stručnu praksu ili sudjelovati u grupnim mobilnostima u inozemstvu. Agencija za mobilnost i programe EU u sklopu Erasmus+ programa odobrila je ovaj projekt u ukupnoj vrijednosti od 70.146,00 EUR.

**Ciljana skupina učenika za mobilnost u Španjolsku, Seville – dvotjedna praksa učenika:**

2.h i 3.h – smjer Kuhar – ukupno 2 učenika

2.em i 3.em – smjer Elektroničar-mehaničar – ukupno 2 učenika

4.a – smjer Hotelijersko-turistički tehničar – ukupno 6 učenika

4.e – smjer Tehničar za računalstvo – ukupno 5 učenika

GRUPA I: Mobilnost 15 učenika i 2 nastavnika u pratnji u Španjolsku, Las Palmas, planirana je od 23.11.2025. do 06.12.2025.

**Ciljana skupina učenika za grupne mobilnosti u Austriju, Wolfsberg / Španjolsku, Las Palmas / Italiju, Rim – petodnevne grupne aktivnosti učenja**

3.a, 3.b, 3.e, 4.a, 4.e (smjerovi Hotelijersko-turistički tehničar i Tehničar za računalstvo) – ukupno 15 učenika

GRUPA II: Mobilnost 6 učenika i 2 nastavnika u pratnji u Austriju, Wolfsberg, planirana je od 28.09.2025. do 04.10.2025.

GRUPA III: Mobilnost 3 učenika i 1 nastavnika u pratnji u Španjolsku, Las Palmas, planirana je u siječnju 2026.

GRUPA IV: Mobilnost 6 učenika i 2 nastavnika u pratnji u Italiju, Rim, planirana je u svibnju 2026.

**Prijaviti se mogu svi zainteresirani učenici navedenih razreda i zanimanja.**

**Kriteriji za izbor sudionika**

* motiviranost učenika (motivacijsko pismo učenika)
* opći uspjeh (izvješće razrednika), posebno uspjeh iz stručnih predmeta (predmetni nastavnik),
* izostanci i vladanje (razrednik i predmetni nastavnik),
* razina znanja engleskog jezika (predmetni nastavnik),
* razvijene socijalne vještine i jezične kompetencije (razrednik i predmetni nastavnik),
* zalaganje i rad na praktičnoj nastavi i razina usvojenosti znanja u strukovnim predmetima (predmetni nastavnik),
* dodatno sudjelovanje u aktivnostima škole, projektima i natjecanjima (razrednik i predmetni nastavnici),
* pripadanje skupini sudionika s manje mogućnosti opisanih u Vodiču (odgovarajuće potvrda ili izjava),
* podrška roditelja, pisana odluka i suglasnost.

Odabrat će se i učenici iz svake ciljane skupine (iz svakog razrednog odjela po jedan) koji će biti na rezervnoj listi, a koji će zajedno s prvoodabranima pohađati sve pripreme, no sudjelovat će na mobilnosti samo u slučaju spriječenosti prvoodabranih iz svog razrednog odjela.

**Postupak prijave**

Sudionik koji se prijavljuje na natječaj za sudjelovanje u projektu dužan je ispuniti prijavnicu, ispuniti tražene podatke i motivacijska pitanja u online obrascu <https://forms.cloud.microsoft/e/9sRzaaRM07> i predati ga do 19.09.2025. u podne. Za valjanu prijavu sudionik mora imati popunjenu i potpisanu suglasnost roditelja. Roditelji će suglasnost potpisati osobno na roditeljskom sastanku ili po dogovoru s koordinatoricom Majom Bojanović (za sva pitanja možete se obratiti na e-mail bojanovic.maja@gmail.com).

**Dokumenti u prilogu:**

Prijavnica

Suglasnost roditelja